**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.09.2024, ora 08:00 – 03.09.2024, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 03.09.2024, ora 07:00**

**RÂURI**

**Debitele au fost în general staționare**, exceptând râurile din bazinele: Barcău, Crișul Repede, Crișul Alb, Târnave, Timiș, Bârzava, bazinul inferior al Someșului, cursul mijlociu și inferior al Mureșului şi râurile din Dobrogea unde au fost în scădere.

Debitele se situează, în general, la valori sub mediile multianuale lunare, cu coeficienți moduli cuprinși între 30-50%, mai mari (în jurul şi peste normalele lunare) pe unele râuri din Dobrogea și mai mici pe râurile din bazinele hidrografice: Iza, Tur, Someș, Barcău, Crișul Repede, Crișul Negru, Crișul Alb, Bârzava, Moravița, Caraș, Nera, Cerna, Vedea, Siret (exceptând Putna și cursurile superioare ale Buzăului, Bistriței şi Trotuşului), Prut, pe cursul Ialomiței, pe unii afluenți din bazinele Jiului și Argeșului și pe unii afluenți din bazinul mijlociu și inferior al Oltului.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi relativ staționare**, exceptând cursul mijlociu și inferior al Mureșului, cursurile inferioare ale Someșului și Timișului și râurile din Dobrogea unde vor fi în scădere.

Sunt posibile creșteri izolate de debite şi niveluri pe unele râuri mici din zonele de deal și munte din nord–estul și centrul țării, datorită precipitațiilor sub formă de aversă, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 02.08.2024 – 03.09.2024 a fost staționar, având valoarea de 2550 m3/s**, sub media multianuală a lunii septembrie (3800 m3/s).

În aval de Porţile de Fier debitele au fost în scădere pe sectorul Gruia – Oltenița, relativ staționare pe sectorul Călărași - Cernavodă și în creștere pe sectorul Hârșova – Tulcea.

**Debitul la intrarea în țară (secțiunea Baziaș) va fi în ușoară scădere (2500 m3/s).**

În aval de Porțile de Fier debitele vor fi în scădere pe sectorul Gruia – Vadu Oii și relativ staționare pe sectorul Brăila – Tulcea.

**2.** **Situaţia meteorologică în intervalul 02.09.2024, ora 09:00 –03.09.2024, ora 06:00**

**Administraţia Naţională de Meteorologie** (A.N.M.) a emis în data de 02.09.2024, la ora 10:00, **Avertizarea Meteorologică nr. 120**, valabilă pentru 2 septembrie (Mesaj 1) și 3 septembrie (Mesaj 2), conform căreia:

**- MESAJ 1, COD GALBEN:** ,,*În jumătatea vestică a țării se vor înregistra temperaturi deosebit de ridicate pentru începutul lunii septembrie (7...10 grade peste mediile multianuale). Local va fi caniculă și disconfort termic ridicat. Temperaturile maxime vor fi în general de 32...35 de grade.”*

**- MESAJ 1, COD PORTOCALIU:** ,,*În județele Arad, Timiș, Caraș-Severin și Mehedinți canicula se va intensifica, disconfortul termic va fi accentuat, iar indicele temperatură-umezeală (ITU) va atinge pragul critic de 80 de unități. Temperaturile maxime, deosebit de ridicate pentru această dată, vor fi de 35...37 de grade, iar minimele de 18...20 de grade, valori ușor mai mari, în jurul a 23 de grade, urmând a se înregistra în Dealurile de Vest.**”*

**- MESAJ 2, COD GALBEN:** ,,*În cea mai mare parte a țării se vor înregistra temperaturi deosebit de ridicate pentru începutul lunii septembrie (7...10 grade peste mediile multianuale). Local va fi caniculă și disconfort termic ridicat. Temperaturile maxime vor fi în general de 32...35 de grade.”*

**- MESAJ 2, COD PORTOCALIU:** ,, *În județele Arad, Timiș, Caraș-Severin și Mehedinți canicula se va intensifica, disconfortul termic va fi accentuat, iar indicele temperatură-umezeală (ITU) va atinge pragul critic de 80 de unități. Temperaturile maxime,deosebit de ridicate pentru această dată, se vor situa în jurul a 37 de grade, iar minimele vor fi de 18...20 de grade, valori ușor mai mari, în jurul a 23 de grade, urmând a se înregistra în Dealurile de Vest.”*

Această **Avertizare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ALBA, ARGEŞ, BIHOR, BISTRIŢA-NĂSĂUD, CLUJ, DOLJ, GORJ, HUNEDOARA, MARAMUREŞ, MUREŞ, OLT, SĂLAJ, SATU MARE, SIBIU, TELEORMAN și VÂLCEA (16 prefecturi) – COD GALBEN (MESAJ 1);*

*- ARAD, CARAȘ-SEVERIN, MEHEDINȚI și TIMIȘ (4 prefecturi) – COD PORTOCALIU (MESAJ 1);*

*- ALBA, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRĂILA, BUZĂU, CĂLARAŞI, CLUJ, CONSTANŢA, DÂMBOVIŢA, DOLJ, GALAŢI, GIURGIU, GORJ, HUNEDOARA, IALOMIŢA, IAŞI, ILFOV, MARAMUREŞ, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TULCEA, VASLUI, VÂLCEA, VRANCEA şi Municipiul BUCUREŞTI (35 prefecturi) – COD GALBEN (MESAJ 2);*

*- ARAD, CARAȘ-SEVERIN, MEHEDINȚI și TIMIȘ (4 prefecturi) – COD PORTOCALIU (MESAJ 2).*

**ÎN ŢARĂ**

În cea mai mare parte a țării, dar în special în jumătatea de vest și în extremitatea estică, vremea a fost călduroasă, cu temperaturi deosebit de ridicate pentru începutul lunii septembrie (7...10 grade peste mediile multianuale) și disconfort termic în creștere, iar în Banat, Crișana și Oltenia pe arii extinse a fost caniculă. Temperaturile maxime, în creștere semnificativă față de ieri în sudul și centrul Munteniei, s-au încadrat între 26 de grade la Întorsura Buzăului și 36 de grade la Moldova Veche, Băile Herculane, Drobeta-Turnu Severin și Calafat. Cerul a fost parțial noros la începutul zilei în Moldova unde cu totul izolat a plouat slab, iar în orele după-amiezii pe spații mici la munte, în nordul Munteniei și în Dobrogea au fost dezvoltări noroase convective, averse slabe și izolat descărcări electrice; în rest, cerul a fost variabil la senin. Vântul a suflat slab și moderat, cu ușoare intensificări în zona Carpaților de Curbură și în Munții Bucegi. Spre dimineața, cu totul izolat în depresiunile Carpaților Orientali s-a format ceață, iar la ora 6 valorile termice erau cuprinse între 8 grade la Toplița, Joseni, Miercurea Ciuc și Întorsura Buzăului și 25 de grade la Șiria, Dumbrăvița de Codru și Oravița.

**LA BUCUREŞTI**

Valorile termice au fost din nou în creștere, vremea devenind călduroasă, iar disconfortul termic a fost ridicat. Temperatura maximă a fost de 32 de grade la Afumați, 33 de grade la stația meteo Băneasa și 34 de grade la Filaret. Cerul a fost variabil, mai mult senin dimineața și noaptea, iar vântul a suflat slab și moderat. La ora 6 se înregistrau 17 grade în Băneasa și 20 de grade la Afumați și Filaret.

**3. Prognoza meteorologică în intervalul 03.09.2024, ora 09:00 –04.09.2024, ora 09:00**

**ÎN ŢARĂ**

În cea mai mare parte a țării, se vor înregistra temperaturi deosebit de ridicate pentru începutul lunii septembrie (7...10 grade peste mediile multianuale), astfel că vremea va fi călduroasă, iar în Oltenia, Banat, în cea mai mare parte a Crișanei și a Munteniei va fi caniculă și disconfort termic ridicat, cu un indice temperatură-umezeală (ITU) ce va atinge pe alocuri pragul critic de 80 de unități. Temperaturile maxime vor fi de la 28...30 de grade în depresiunile Carpaților Orientali și pe litoral și în jurul a 37 de grade în Banat, sudul Crișanei și vestul Olteniei, iar cele minime în general între 10 și 21 de grade. Cerul va fi mai mult senin, exceptând în orele amiezii zona montană, iar noaptea extremitatea de est, unde vor fi unele înnorări și izolat averse slabe. Vântul va sufla slab și moderat, cu ușoare intensificări, pe arii restrânse, în estul țării.

**LA BUCUREŞTI**

Vremea va deveni caniculară, iar disconfortul termic va fi în creștere. Cerul va fi mai mult senin, iar vântul va sufla slab și moderat. Temperatura maximă se va situa în jurul valorii de 35 de grade, iar cea minimă va fi de 18...19 grade, ușor mai scăzută în zona preorășenească.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** informează că în data de 02.09.2024, la ora 18:00, a fost semnalată o poluare accidentală a apei râului Olt, manifestată prin schimbarea culorii apei, miros neplăcut și prezența unor substanțe necunoscute pe suprafața apei, în zona podului Feldioara-Ucea, comuna Ucea, județul Brașov. Reprezentanții S.G.A. Brașov s-au deplasat pe teren pentru investigații. Se va reveni cu informații.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru perioada 30.08.2024-01.09.2024 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la staţiile automate de monitorizare a calităţii aerului cu următoarele indicative: IS-4 (com. Aroneanu) - în data de 30.08.2024; B-11 (oraș Bragadiru), B-13, B-15, B-16, B-17, B-20, B-21 (mun. București), IS-4 (com. Aroneanu) - în data de 31.08.2024; IS-4 (com. Aroneanu) - în data de 01.09.2024**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Agenţia pentru Protecţia Mediului*** ***Dâmbovița*** informează despre producerea, în data de 02.09.2024, ora 12:08, unui incendiu pe raza localității Bălteni (str. Tufanului), comuna Conțești, județul Dâmbovița. Au ars aproximativ 1000 kg de deșeuri depozitate necontrolat și vegetație uscată pe o suprafață de 1000 mp, cu emisii în atmosferă (degajări de fum). I.S.U. Dâmbovița a intervenit pentru stingerea incendiului. Incendiul a fost lichidat la ora 13:05, în data de 02.09.2024.

***Agenţia pentru Protecţia Mediului*** ***Dâmbovița*** informează despre producerea, în data de 02.09.2024, ora 11:30-12:40, unui incendiu la SC Vitall SRL - platforma de dejecții aferentă fermelor 7, 8 și 9, în comuna Crevedia, județul Dâmbovița. Incendiul s-a manifestat fără flacără, dar cu degajări de fum, pe o suprafață de aproximativ 240 mp. Incendiul s-a produs din cauza autoaprinderii dejecțiilor. Măsuri luate: lichidarea incendiului prin mijloace proprii.

1. **În domeniul solului şi vegetaţiei**

***Garda Forestieră Timișoara*** informează despre producerea, în data de 31.08.2024, ora 18:00, unui incendiu de litieră pe raza Ocolului Silvic Moldova Nouă, în zona localităţii Divici, judeţul Caraș-Severin. A fost afectată o suprafață de 55,16 ha în fond forestier proprietate publică a statului. Personalul silvic și pompierii acționează pentru stingerea incendiului. Nu se cunoaște cauza izbucnirii incendiului.

***Garda Forestieră Timișoara*** informează despre producerea, în data de 31.08.2024, ora 18:00, unui incendiu de litieră pe raza Ocolului Silvic Moldova Nouă, în zona localităţii Divici, judeţul Caraș-Severin. A fost afectată o suprafață de 28,0 ha în fond forestier proprietate publică a statului. Personalul silvic și pompierii acționează pentru stingerea incendiului. Nu se cunoaște cauza izbucnirii incendiului.

***Garda Forestieră Râmnicu Vâlcea*** informează despre producerea, în data de 01.09.2024, ora 14:30, unui incendiu de litieră pe raza Ocolului Silvic Renașterea Pădurii, în zona localităţii Răcarii de Sus, judeţul Dolj. A fost afectată o suprafață de 20,0 ha (1 ha puieți și 19 ha pătură erbacee uscată) în fond forestier proprietate privată. Incendiul a fost stins în aceeaşi zi, la ora 21:00, de către personalul silvic, pompieri și cetățeni.

***Garda Forestieră Râmnicu Vâlcea*** informează despre producerea, în data de 16.08.2024, ora 11:00, unui incendiu de litieră pe raza Ocolului Silvic Râmnicu Vâlcea, în zona localităţii Olănești, judeţul Vâlcea. A fost afectată o suprafață de 3,0 ha în fond forestier proprietate publică a statului. Incendiul a fost stins în data de 20.08.2024, la ora 10:55, de către personalul silvic, pompieri și cetățeni. Cauza izbucnirii incendiului este trăsnetul (cauze naturale).

***Garda Forestieră Focșani*** informează despre producerea, în data de 25.08.2024, ora 14:10, unui incendiu de litieră pe raza Ocolului Silvic Dumitrești, în zona localităţii Cârligele, judeţul Vrancea. A fost afectată o suprafață de 0,3 ha în fond forestier proprietate publică a statului. Incendiul a fost stins în aceeași zi, la ora 19:00, de către personalul silvic, pompieri și cetățeni.

***Garda Forestieră Ploiești*** informează despre producerea, în data de 31.08.2024, ora 13:30, unui incendiu de litieră pe raza Ocolului Silvic Cotmeana, în zona localităţii Uda, judeţul Argeș. A fost afectată o suprafață de 1,2 ha în fond forestier proprietate publică a statului. Incendiul a fost stins în aceeaşi zi, la ora 23:35, de către personalul silvic, pompieri și cetățeni. Cauza izbucnirii incendiului este utilizarea focului deschis în zona limitrofă fondului forestier.

***Garda Forestieră Râmnicu Vâlcea*** informează despre producerea, în data de 31.08.2024, ora 15:30, unui incendiu de litieră pe raza Ocolului Silvic Calafat, în zona localităţii Ciupercenii Vechi, judeţul Dolj. A fost afectată o suprafață de 25,7 ha în fond forestier proprietate publică a statului și proprietate privată. Incendiul a fost stins în aceeaşi zi, la ora 21:00, de către personalul silvic, pompieri și cetățeni. Cauza izbucnirii incendiului este utilizarea focului deschis în zona limitrofă fondului forestier.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 30.08.2024-02.09.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

1. **În municipiul Bucureşti**

Nu au fost semnalate evenimente deosebite.

Direcția Comunicare